**ԱՄՓՈՓԱԹԵՐԹ**

**ԲՆԱԳԻՏԱԿԱՆ, ՏԵԽՆՈԼՈԳԻԱԿԱՆ, ՃԱՐՏԱՐԱԳԻՏԱԿԱՆ,ՄԱԹԵՄԱՏԻԿԱԿԱՆ (ԲՏՃՄ) ՈՒՂՂՈՒԹՅՈՒՆՆԵՐՈՎ ՊԵՏՈՒԹՅԱՆ ՀԱՄԱՐ ԱՌԱՋՆԱՀԵՐԹ ԵՎ ԿԱՐԵՎՈՐՈՒԹՅՈՒՆ ՆԵՐԿԱՅԱՑՆՈՂ ՄԱՍՆԱԳԻՏՈՒԹՅՈՒՆՆԵՐՈՎ ՀԱՄԱՊԱՏԱՍԽԱՆ ԲՈՒՀԵՐՈՒՄ ՍՈՎՈՐՈՂ ՔԱՂԱՔԱՑԻՆԵՐԻՆ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ ԶՈՐԱԿՈՉԻՑ ՏԱՐԿԵՏՈՒՄ ՏՐԱՄԱԴՐԵԼՈՒ ԿԱՐԳԸ, ՊԱՅՄԱՆՆԵՐԸ ԵՎ ԲՈՒՀԵՐԻ ՈՒ ՄԱՍՆԱԳԻՏՈՒԹՅՈՒՆՆԵՐԻ ՑԱՆԿԸ ՍԱՀՄԱՆԵԼՈՒ ՄԱՍԻՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. **ՀՀ տարածքային կառավարման և ենթակառուցվածքների նախարարություն**
 | **29.11.2022թ.** |
| **ԳՍ/15.2/32447-2022** |
| **1․** Առաջարկում ենք Նախագծի հավելվածի 3-րդ կետը շարադրել հետևյալ խմբագրությամբ․«3․ Կրթության, գիտության, մշակույթի և սպորտի նախարարությունը (այսուհետ՝ նախարարություն) մինչև 2022 թվականի դեկտեմբերի 31-ը, իսկ այնուհետ, որպես կանոն, յուրաքանչյուր տարվա մինչև սեպտեմբերի 1-ը պետական համապատասխան մարմիններին առաջարկում է նախարարություն ներկայացնել համապատասխան ԲՏՃՄ մասնագիտությունների ցանկը, որոնցում սահմանված կարգով ընդունվելը և սովորելը համարվելու է պետության համար առաջնահերթ և կարևոր:»։ | **Ընդունվել է** |
| **2․** Նախագծի հավելվածի 7-րդ կետով սահմանված է, որ Պարտադիր զինվորական ծառայության զորակոչից տարկետում ստանալու համար՝ Հայաստանի Հանրապետության կառավարության որոշմամբ սահմանված բուհերի համապատասխան մասնագիտությամբ ընդունվելու համար, քաղաքացիները պետք է ընդունվեն ընդունելության քնությունների առավելագույն միավորի առնվազն 75 տոկոս հավաքած դիմորդները: Սակայն հասկանալի չէ միտքը։ Առաջարկում ենք խմբագրել և հստակեցնել վերոնշյալ կետը։ |  |
| 1. **Ազգային անվտանգության ծառայություն**
 | **30.11.2022թ.** |
| **11/1419** |
| Առաջարկություններ և դիտողություններ չկան | **Ընդունվել է** |
| 1. **ՀՀ բարձր տեխնոլոգիական արդյունաբերության նախարարություն**
 | **18.11.2022թ.** |
| **01/13.1/10013-2022** |
| Առաջարկություններ և դիտողություններ չկան | **Ընդունվել է** |
| 1. **ՀՀ պաշտպանության նախարարություն**
 | **05.11.2022թ.** |
| **ՊՆ/510/5833-2022** |
| 1) 1-ին և 2-րդ կետերը բովանդակային առումով նույնն են և դրանք անհարժեշտ է միավորել մեկ կետում,  | **Չի ընդունվել**1-ին կետով նշված է թե կարգով ինչպիսի հարաբերություններ են կարգավորվում, իսկ 2-րդ կետով նշվում է թե կարգով ինչ է սահմանվում: |
| 2) 7-րդ կետը առաջարկում ենք խմբագրել, | **Ընդունվել է** |
| 3) 8-րդ կետի 4-րդ ենթակետը սահմանում է, որ ասպիրանտուրայում սովորելու համար տարկետում ստացած քաղաքացին պարտավորվում է ասպիրանտուրան ավարտելուց և ատենախոսությունը պաշտպանելուց հետո 3 տարի ժամկետով աշխատել պայմանագրով նշված կազմակերպությունում՝ կատարելով գիտական, մանկա¬վարժական կամ մասնագիտական աշխատանք, առաջարկում ենք նշված կետից հանել «մանկավարժական կամ մասնագիտական» բառերը, քանի որ պայմանագիր կնքած կազմակերպությունում իրականացված ցանկացած գործունեություն կարող է համարվել մասնագիտական աշխատանք, մանկավարժական աշխատանք կատարելու պարտավորությունը թողնելով միայն ուսումնական կազմակերպությունների կողմից ներկայացված հայտերի հիման վրա տարկետում ստացած քաղաքացիների համար,  | **Չի ընդունվել**ՀՀ կառավարության որոշման նախագիծը մշակվել է հիմք ընդունելով «Զինվորական ծառայության և զինծառայողի կարգավիճակի մասին» օրենքում լրացումներ կատարելու մասին» 2022 թվականի հոկտեմբերի 5-ի ՀՕ-364-Ն օրենքով կատարված լրացումները, որով սահմանվում է, որ «Հայաստանի Հանրապետության կառավարության որոշմամբ պարտադիր զինվորական ծառայության զորակոչից տարկետում տրվում է նաև բնագիտական, տեխնոլոգիական, ճարտարագիտական և մաթեմատիկական (ԲՏՃՄ) ուղղություններով պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորողին: Նշված կարգավորումով տարկետման նոր համակարգ ներդնելու համար հիմնավորում է հանդիսացել նաև պետության կարիքների համար որակյալ կադրերի պատրաստումը, ապահովումը և այդ կադրերով վերոնշյալ ոլորտների զարգացմանն նպաստելը: Հետևաբար տարկետման նոր համակարգի տրամաբանությունից չի բխում տարկետում ստացած քաղաքացիներին միայն մանկավարժական կամ գիտական աշխատանքներով ապահովելը:  |
| 4) 10-րդ կետում նշված դեպքերը առաջարկում ենք ներառել 12-րդ կետի կարգավորումների մեջ, միաժամանակ 12-րդ կետի պահանջների կատարումն ապահովելու նպատակով 10-րդ և 15-րդ կետերում սահմանել, որ տարկետում ստացած քաղաքացու կողմից հաջորդ կուրս փոխադրվելու հանգամանքը չբավարարելու կամ նրա ուսումառությունը դադարելու մասին տեղեկատվությունը բարձրագույն ուսումնական հաստատությունը 10-օրյա ժամկետում ուղարկում է քաղաքացու զինվորական հաշվառման վայրի տարածքային ստորաբաժանում, | **Մասամբ է ընդունվել**Նախագծի 10-րդ կետով սահմանվում է ընդհանուր սկզբունք, որ «Հաջորդ կուրս փոխադրվելու հանգամանքը չբավարարելու դեպքում քաղաքացին կորցնում է տարկետման իրավունքը և ենթակա է պարտադիր զինվորական ծառայության՝ հայտարարված զորակոչի ընթացքում, բացառությամբ սահմանված կարգով ակադեմիական արձակուրդ ստանալու պարագայում» իսկ 12-րդ կետով սահմանված է այն ընթացակարգը որով պետք է ապապհովվի 10-րդ կետով սահմանված սկզբունքը, հետևաբար նշված կետերի միացումը նպատակահարմար չէ:15-րդ կետում կատարվել է լրացում և սահմանվել որ տեղեկատվությունը ներկայացվում է նաև քաղաքացու զինվորական հաշվառման վայրի տարածքային ստորաբաժանմանը |
| 5) 16-րդ կետից հանել ««Զինվորական ծառայության և զինծառայողի կարգավիճակի մասին» օրենքի 19-րդ հոդվածի 2-րդ և 3-րդ կետերի համապատասխան զորակոչի ոչ ենթակա քաղաքացիները» բառերը, քանի որ չեն հանդիսանում սույն որոշման կարգավորման առարկա, | **Չի ընդունվել**16-րդ կետի նպատակն է, սահմանել որ «Զինվորական ծառայության և զինծառայողի կարգավիճակի մասին» օրենքի 19-րդ հոդվածի 2-րդ և 3-րդ կետերով սահմանված զինվորական ծառայության և հայտարարված զորակոչի ընթացքում զինվորական ծառայության ոչ ենթական քաղաքացիները չեն կարող նշված հիմքով տարկետման հավակնել: Նշված դրույթի չսահմանելը հետագայում կարգի կիրարկման ընթացքում տարբեր մեկնաբանությունների և տարընկալումների առիթ է տալիս, որի նախադեպերը առաջացել են ՀՀ կառավարության 451-Ն որոշման կիրարկման ժամանակ |
| 6) կարգով սահմանված չեն նշված հիմքով տարկետում ստանալու համար առկա ուսուցման պարտադիր լինելը, տարկետման իրավունք տվող տեղերի քանակի առավելագույն շեմը, տարկետում ստացող քաղաքացին կամ համապատասխան պետական մարմինները և կազմակերպություններն ում հետ են կնքում պայմանագիր, ինչպես նաև պայմանագրի օրինակելի ձևը, ինչը կարող է հետագայում խնդիրներ առաջացնել ՀՀ զինված ուժերի համալրման գործընթացում, | **Մասամբ է ընդունվել**Առկա ուսուցման վերաբերյալ համապատասխան լրացումը կատարվել է 8-րդ կետի 1-ին ենթակետում, տարկետման տեղերի քանակը սույն որոշմամբ հնարավոր չէ սահմանել, քանի որ դա կախված է համապատասխան պետական մարմինների կարիքներից և արված առաջարկներից: Նախագծի 5րդ կետով սահմանված է, որ առաջարկները ամփոփելուց հետո որոշման նախագիծը նախ և առաջ համաձայնեցման է ուղարկվում Պաշտպանության նախարարություն, որի կարծիքի հաշվառումով է միայն շրջանառվում նախագիծը: Ի սկզբանե սահմանել տեղերի քանակը առանձ հստակ կարիքների վերհանման նպատակահարմար չէ: Նախագծի 8-րդ կետով կարգավորվում է պայմանագրի կնքման հետ կապված հարաբերությունները, իսկ 8-րդ կետի 3-րդ ենթակետով սահմանված է, որ պայմանագրի օրինակելի ձևը սահմանվում է կառավարության համապատասխան որոշմամբ: |
| 7) անհրաժեշտ է վերը նշված պայմանագրերի ձևերը հաստատել սույն որոշմամբ, ինչպես նաև որպես հաջորդ կուրս փոխադրվելու հանգամանք չբավարարելու, հետևաբար տարկետման իրավունքը կորցնելու պայման սահմանել նաև ուսումնական տարվա արդյունքներով միջին որակական գնահատականը (ՄՈԳ) տվյալ բարձրագույն ուսումնական հաստատությունում սահմանված ՄՈԳ-ի առավելագույն արժեքի առնվազն 70 տոկոսից ցածր կազմած լինելու հանգամանքը, | **Չի ընդունվել**Պայմանագրի ձևերը կհաստատվի կառավարության համապատասխան որոշմամբ, որում կսահմանվի բուհերի և համապատասխան մասնագիտությունների ցանկը և հստակեցված կլինեն տարկետման հստակ պայմանները որոնք էլ կամրագրվեն պայմանագրի օրինակելի ձևում: Նշված մոտեցումը հնարավորություն կտա հստակեցված պայմանները սահմանել պայմանագրում, որոնք սույն նախագծի մշակման ընթացքում դեռ հնարավոր չէ վերջնական հստակեցնել: Յուրաքանչյուր հաջորդ կուրս փոխադրվելու համար ՄՈԳ-ի առավելագույն արժեքի առնվազն 70 տոկոսի շեմ սահմանելը՝ սույն կարգի կիրարկման իմաստով, նպատակահարմար չէ, քանի որ ուսանողի նշված ՄՈԳ-ի շեմ ունենալ կամ չունենալը հստակ ցուցիչ չէ համարելու, որ ապագայում ուսանողը լավ մասնագետ, գիտնական կամ մանկավարժ է դառնալու կամ ոչ:  |
| 8) նախագծով հստակեցված չէ տարկետման ավարտից հետո քաղաքացու կարգավիճակը` պարտադիր ժամկետային զինվորական ծառայության անցնելու և ստացված գիտելիքները ՀՀ զինված ուժերի կարիքներին ծառայեցնելու հետ կապված հարաբերությունները | **Չի ընդունվել**Տարկետման ավարտից հետո քաղաքացիները զորակոչի են ենթական ընդհանուր կարգով, իսկ ՀՀ զինված ուժերի կարիքներին ծառայեցնելու հետ կապված հարաբերությունները կարող են կարգավորվել զորակոչի կազմակերպման հարաբերությունները կարգավորող այլ ակտերով, կամ Պաշտպանության նախարարության առաջարկով՝ սույն կարգով: |
| 1. **Մարդու իրավունքների պաշտպան**
 | **09.12.2022թ.** |
| **01/13.1/6029-2022** |
| 1. Նախագծի Հավելվածի 8-րդ կետի 5-րդ ենթակետով նախատեսվում է, որ Պայմանագրային պարտավորությունը ամբողջությամբ չկատարելու դեպքում քաղաքացին կամ երաշխավորագիր ներկայացրած կազմակերպությունը՝ այն դեպքում, երբ հրաժարվում է քաղաքացուն ապահովել համապատասխան աշխատանքով, պարտավորվում է միանվագ վճարել ուսումնառած ուսումնական հաստատության ուսումնառության տարիների համար սահմանված ուսման վարձի հանրագումարի կրկնապատիկը (այսուհետ՝ հրաժարագին), որի հաշվարկը քաղաքացուն կամ կազմակերպությանը ներկայացնում է համապատասխան բարձրագույն ուսումնական հաստատությունը:

Նույն ենթակետով սահմանվում է, որ սահմանված հրաժարագինը վճարելու պարտավորությունը չի կարող ծագել քաղաքացու` դատարանի` օրինական ուժի մեջ մտած դատավճռով ազատազրկման դատապարտվելու հիման վրա պատիժ կրելու պատճառով պայմանագրի գործողությունը վաղաժամկետ դադարեցվելու դեպքերում:Ստացվում է, որ վերը նշված կարգավորմամբ սահմանվում է բացառություն, որի հիմքով քաղաքացին չի կրում սահմանված հրաժարագինը վճարելու պարտավորություն: Գործնականում հնարավոր են նաև այլ դեպքեր, որոնց առկայության պարագայում հնարավոր չլինի պայմանագրային պարտավորությունը ամբողջությամբ կատարել (կազմակերպությունների պարագայում, օրինակ՝ սնանկություն, լուծարում և այլն, քաղաքացու պարագայում, օրինակ՝ կատարելիք աշխատանքի հետ անհամատեղելի հաշմանդամության կամ հիվանդության ձեռք բերում և այլն):Միևնույն ժամանակ ներկայացված նախագծի հիմնավորումներում բացահայտված չէ նաև հավելվածով սահմանված վերը նշված բացառության ամրագրումը:Ելնելով վերոգրյալից՝ առաջարկում ենք սահմանել բացառությունների առավել լայն շրջանակ, սուբյեկտների կամքից անկախ հանգամանքների առաջ գալու պարագայում սահմանված հրաժարագնի վճարումից ազատվելու համար: | **Չի ընդունվել**Բացառությունների առավել լայն շրջանակ սահմանել՝ ներառելով բոլոր հնարավոր դեպքերը հնարավոր չէ: Միևնույն ժամանակ պետք է փաստել որ պայմանագրային ծագող հարաբերությունները կրում են քաղաքացիաիրավական բնույթ և կարգավորվում համապատասխան օրենսդրությամբ:  |
| 2.Նախագծի 11-րդ կետը սահմանում է, որ ստացած տարկետման ժամկետի ընթացքում յուրաքանչյուր տարվա մինչև սեպտեմբերի 30-ը քաղաքացին կամ նրա օրինական ներկայացուցիչը կամ նրա կողմից լիազորված անձը քաղաքացու զինվորական հաշվառումն իրականացրած ստորաբաժանում են ներկայացնում համապատասխան ուսումնական հաստատության կողմից տրված տեղեկանքը` հաջորդ կուրս փոխադրվելու վերաբերյալ: Իսկ 12-րդ կետը նախատեսում է, որ վերը նշված տեղեկանքը սահմանված ժամկետում չներկայացնելու դեպքում՝ տարկետումը դադարեցվում է: Նախագծով ստացվում է, որ հաջորդ կուրս փոխադրվելու մասին **տեղեկանք ներկայացնելու պահանջը** դրվում է քաղաքացու կամ նրա օրինական ներկայացուցչի կամ նրա կողմից լիազորված անձի վրա:Նշված պահանջը «Վարչարարության հիմունքների և վարչական վարույթի մասին» ՀՀ օրենքի 5-րդ, 8-րդ, 9-րդ, 15-րդ հոդվածների լույսի ներքո դիտարկելիս ստացվում է, որ վարչական մարմինը (տվյալ դեպքում ԿԳՄՆ-ն կամ ԲՈՒՀ-ը) տիրապետում է այնպիսի տեղեկության, որոնք մեկ այլ վարչական մարմնի (տվյալ դեպքում՝ ՊՆ-ի կամ ԶԶՀԾ-ի) համար կարող է լինել օգտակար ու անփոխարինելի՝ քաղաքացու տարկետման իրավունքի պահպանման և կրթություն ստանալու իրավունքի երաշխավորման տեսանկյունից: Վարչական մարմինների միջև փոխօգնություն ցուցաբերելու օրենքով նախատեսված պարտականության նախատեսումը, ի թիվս այնի, ուղղված է քաղաքացու վրա լրացուցիչ պարտականություններ չդնելուն և ավելորդ բեռից, այդ թվում՝ փաստաթղթային, ազատելուն:Հետևաբար, առաջարկվում է հաջորդ կուրս փոխադրվելու մասին տեղեկություն (տեղեկանք) ներկայացնելու պահանջը վերապահել ոչ թե քաղաքացուն, այլ այդ տեղեկությունը ստանալ վարչական մարմինների միջև փոխօգնության շրջանակում՝ ազատելով քաղաքացուն փաստաթուղթ ներկայացնելու բեռից: | **Չի ընդունվել**Համանման կարգավորում է նախատեսված նաև ՀՀ կառավարության 2018 թվականի ապրիլի 12-ի N 451-Ն որոշմամբ, և նույն կարգավորումը սահմանվել է նաև սույն նախագծով, որի նպատակն է ունենալ տեղեկատվություն տարկետում ստացած քաղաքացիների ուսանող լինելու վերաբերյալ: Նշված գործընթացը թողնել վարչական մարմինի վրա կարող է խոչընդոտներ ստեղծել վարչական մարմինի ամենօրյա գործունեության վրա, քանի որ տարկետում ստացած ուսանողների թիվ և բուհերի շրջանակը կարող է ընդլայնվել է տեղեկատվության ամփոփումը լինել՝ վարչարարության տեսանկյունից, լինել ոչ արդյունավետ: Միևնույն ժամանակ հաջորդ կուրս փոխադրվելու տեղեկանք ներկայացնել չի կարելի համարել բեռ:  |
| 1. **ՀՀ տարածքային կառավարման և ենթակառուցվածքների նախարարություն (Երևանի քաղաքապետարան)**
 | **19.12.2022թ.** |
| **ԳՍ/15.2/34422-2022** |
| 1. Նախագծի վերնագիրը համապատասխանեցնել «Նորմատիվ իրավական ակտերի մասին» օրենքի 12-րդ հոդվածի 1-3-րդ մասերի պահանջներին: | **Չի ընդունվել**Վերնագիրը համապատասխանում է «Նորմատիվ իրավական ակտերի մասին» օրենքի 12-րդ հոդվածի 1-3-րդ մասերի պահանջներին, իսկ առաջարկում նշված չէ թե վերնագիրը կոնկրետ ինչով չի համապատասխանում նշված օրենքի կետերին |
| 2. Նախագծի 1-ին կետով հաստատվող կարգի և նախագծի հավելվածի վերնագրերը համապատասխանեցնել որոշման նախագծի վերնագրին: | **Չի ընդունվել**Նախագիծը մշակվել է «Նորմատիվ իրավական ակտերի մասին» օրենքի պահանջներին համապատասխան, իսկ վերնագրերը իրար համապատասխան |
| 3. Նախագծի հավելվածից հանել «N 1» բառերը: | **Ընդունվել է** |
| 1. **Արդարադատության նախարարություն**
 | **23.12.2022թ.** |
| **/27.3/57550-2022** |
| 1. «Բնագիտական, տեխնոլոգիական, ճարտարագիտական և մաթեմատիկական (ԲՏՃՄ) ուղղություններով պետության համար առաջնահերթ և կարևորություն ներկայացնող մասնագիտություններով՝ համապատասխան բուհերում սովորող քաղաքացիներին պարտադիր զինվորական ծառայության զորակոչից տարկետում տրամադրելու կարգը և պայմանները սահմանելու մասին» Հայաստանի Հանրապետության կառավարության որոշման նախագծի 1-ին կետով սահմանված հավելվածի (այսուհետ՝ Հավելված) 3-րդ կետի համաձայն՝ **կրթության, գիտության, մշակույթի և սպորտի նախարարությունը** (այսուհետ՝ նախարարություն) մինչև 2022 թվականի դեկտեմբերի 31-ը, իսկ այնուհետ, **որպես կանոն**, **յուրաքանչյուր տարվա մինչև սեպտեմբերի 1-ը** պետական համապատասխան մարմիններին **առաջարկում է նախարարություն ներկայացնել համապատասխան ԲՏՃՄ մասնագիտությունների ցանկը, որոնցում սահմանված կարգով ընդունվելը և սովորելը համարվելու է պետության համար առաջնահերթ և կարևոր:** Գտնում ենք՝ պարզաբանման կարիք ունի, թե ինչպես է իրականացվելու պետության համար առաջնահերթ և կարևոր համարվող մասնագիտություններով ընդունելությունը, եթե այդ մասնագիտությունների ցանկը ներկայացվի, օրինակ՝ օգոստոսի 30-ին, քանի որ Հավելվածի 9-րդ կետի համաձայն՝ **պարտադիր զինվորական ծառայությունից տարկետում ստանալու համար քաղաքացիները ընդգրկվում են Հայաստանի Հանրապետության կառավարության որոշման նախագծում՝** Կրթության, գիտության, մշակույթի և սպորտի նախարարության գնահատման և թեստավորման կենտրոնի և **բուհերի կողմից մինչև տվյալ տարվա հունիսի 20-ը տրամադրված ցանկերի համաձայն:** Բացի այդ, անհրաժեշտ է վերանայել«որպես կանոն» ձևակերպումը և սահմանել հստակ ժամկետ մասնագիտությունները ցանկը ներկայացնելու համար: | **Մասամբ է ընդունվել**Հավելվածի 9-րդ կետով սահմանված կարգավորումը վերաբերվում է մինչ այդ պահը արդեն իսկ նախագծով սահմանված ընթացակարգով մասնագիտությունների և բուհերի ցանկը որոշելուց հետո ծագած հարաբերություների վրա: Գործընթացը նախատեսված է այնպես, որ բուհերի և մասնագիտությունների ցանկը հստակեցվի մինչև հաջորդ ուսումնական տարվա ընդունելության գործընթացը:«Որպես կանոն» արտահայտությունը նախագծիվ հանվել է:  |
| 2. Հավելվածի 4-րդ կետի կապակցությամբ հարկ է նկատի ունենալ «Նորմատիվ իրավական ակտերի մասին» օրենքի 16-րդ հոդվածի 6-րդ մասը, համաձայն որի՝ եթե նորմատիվ իրավական ակտում նշված նորմի կիրառումը պայմանավորված է առանձնացված կետերով բաժանված պայմաններով, և այդ կետերն իրարից առանձնացված չեն ստորակետով կամ «և» կամ «ու» կամ «կամ» շաղկապով, ապա այդ նորմի կիրառման համար բավարար է պայմաններից առնվազն մեկի առկայությունը, եթե այլ բան չի բխում տվյալ նորմի բովանդակությունից: Տվյալ դեպքում, 4-րդ կետի ենթակետերն իրարից բաժանված չեն որևէ կետադրական նշանով, ինչի արդյունքում նշված դրույթի կիրառման համար բավարար կլինի այդ պայմաններից առնվազն մեկի առկայությունը, սակայն կարգավորումից բխում է, դրա կիրառման համար անհրաժեշտ են նախատեսված բոլոր պայմանները, քանի որ թվարկվում է, թե ինչ պետք է ներառի պետական համապատասխան մարմինների կողմից ներկայացված առաջարկը: Նշվածը հաշվի առնելով՝ առաջարկում ենք Հավելվածի 4-րդ կետը խմբագրել և համապատասխանեցնել «Նորմատիվ իրավական ակտերի մասին» օրենքի 16-րդ հոդվածի 1-ին մասի 2-րդ կետի պահանջներին: Նույն դիտողությունը վերաբերում է Հավելվածի 8-րդ կետին: | **Ընդունվել է**  |
| 3. Հավելվածի 6-րդ կետի համաձայն՝ Հայաստանի Հանրապետության պաշտպանության բնագավառի պետական լիազոր մարմնի առաջարկների հաշվառումով նախարարությունը սահմանված կարգով շրջանառում է կառավարության որոշման նախագիծը: Գտնում ենք՝ պարզաբանման և հստակեցման կարիք ունի, թե Հայաստանի Հանրապետության պաշտպանության բնագավառի պետական լիազոր մարմնի բացասական կարծիքի դեպքում կառավարության որոշման նախագիծը շրջանառվելու է, թե՝ ոչ: | **Ընդունվել է** |
| 4. Հավելվածի 7-րդ կետի համաձայն՝ պարտադիր զինվորական ծառայության զորակոչից տարկետում ստանալու համար՝ Հայաստանի Հանրապետության կառավարության որոշմամբ սահմանված **բուհերի համապատասխան մասնագիտությամբ ընդունվելու համար**, **քաղաքացիները պետք է ընդունվեն** նշված մասնագիտությունների համար ընդունելության քնությունների հնարավոր առավելագույն միավորի առնվազն 75 տոկոս **հավաքած դիմորդները**: Գտնում ենք, որ նախատեսված կարգավորման միտքն անհասկանալի է և ունի խմբագրման կարիք: | **Ընդունվել է** |
| 5. Հավելվածի 8-րդ կետի 3-5-րդ ենթակետերն ունեն վերանայման կարիք՝ նկատի ունենալով, որ դրանք չեն համապատասխանում նշված կետի բովանդակությանը, մասնավորապես՝ կետը վերաբերում է նրան, թե ինչ պետք է ներառի ՀՀ կառավարության որոշումը, մինչդեռ նշված ենթակետերը վերաբերում են պայմանագրի կնքմանը, պայմանագրում սահմանվող դրույթներին և դրանց չկատարման հետևանքներին:Բացի այդ, անհասկանալի է և հստակեցման կարիք ունի Հավելվածի 8-րդ կետի 2-րդ ենթակետի «ընդունվողների մուտքային պահանջների» ձևակերպումը:Միաժամանակ, պարզ չէ, թե ում կողմից է իրականացվելու հրաժարագինը չվճարելու դեպքում բռնագանձումն այն դեպքում, երբ երաշխավորագիր ներկայացրած պետական մարմինը ՀՀ կրթության, գիտության, մշակույթի և սպորտի նախարարությունն է: | **Մասամբ է ընդունվել**Նախագծով սահմանված է, որ կառավարության որոշումը իր մեջ ներառում է պամանագրի օրինակելի ձևը և նշված ենթակետերը սահմանվել են նկատի ունենալով վերը նշված հանգամանքը:Նախագիծի 8-րդ կետի 2-րդ ենթակետը հանվել է, իսկ համանման կարգավորումը սահմանվել է նոր՝ 8-րդ կետով:Սահմանված պարտավորությունները վերաբերվում են երաշխավորագիր ներկայացրած բոլոր կազմակերպություններին՝ այդ թվում ՀՀ կրթության, գիտության, մշակույթի և սպորտի նախարարությանը, իսկ բռնագանձումը կատարվելու է ընդհանուր կարգով: |
| 6. Հավելվածի 8-րդ և 9-րդ կետի «կրթության, գիտության, մշակույթի և սպորտի նախարարության» բառերն անհրաժեշտ է փոխարինել «նախարարության» բառով՝ նկատի ունենալով Հավելվածի 3-րդ կետը, որով առաջին կիրառումից հետո սահմանվել է կրճատ տարբերակը: Բացի այդ, Հավելվածի 9-րդ կետում «քաղաքացիները ընդգրկվում են» բառերն առաջարկում ենք փոխարինել «քաղաքացիների տվյալներն ընդգրկվում են» բառերով: | **Ընդունվել է** |
| 7. Հավելվածի 12-րդ կետում առաջարկում ենք տարկետման իրավունքի կորցնելը պայմանավորել ոչ թե ՀՀ կառավարության որոշման ընդունմամբ, այլ՝ դրա ուժի մեջ մտնելով: | **Ընդունվել է** |
| 8. Միաժամանակ հայտնում ենք, որ ՀՀ կառավարության 2018 թվականի ապրիլի 2-ի N 451-Ն որոշման հավելվածով, որով սահմանվել է գիտության և կրթության բնագավառներում նշանակալի նվաճումներ ունեցող քաղաքացիներին պարտադիր զինվորական ծառայության զորակոչից տարկետում տալու կարգը և պայմանները, կարգավորված է նաև 17 տարին լրացած քաղաքացիների կողմից պարտադիր զինվորական ծառայության զորակոչից տարկետում ստանալու հետ կապված հարաբերությունները, ուստի առաջարկում ենք նույնանման կարգավորումներ նախատեսել նաև Հավելվածով: | **Ընդունվել է**Համանաման կարգավորումը սույն որոշման մեջ ներառելը նպատակահարմար չէ, քանի որ, ի տարբերություն ՀՀ կառավարության 2018 թվականի ապրիլի 12-ի N 451-Ն որոշման, սույն հիմքով քաղաքացիները չեն դիմում տարկետման, այլ տարկետում ստանում են սահմանված բուհերում համապտասխան մասնագիտություններով ընդունվելու դեպքում, որի համար նման արգելք (18 տարեկան լինելու) առկա չէ, միևնույն ժամանակ նախագծի 17-րդ կետով սահմանված է թե ով չի կարող դիմել սույն կարգով տարկետում ստանալու համար: |
| 1. **Վարչապետի աշխատակազմի պետաիրավական վարչություն**
 | **07.02.2023թ.**  |
| **02/10.36/4361-2023** |
|  1. Նախագծով ծավալուն կարգավորումներ են նախատեսվում ԲՏՃՄ ուղղություններով պետության համար առաջնահերթ և կարևորություն ներկայացնող մասնագիտությունների ցանկը ձևավորելու ընթացակարգի վերաբերյալ: Մինչդեռ պետք է նկատել, որ համապատասխան **բուհերի** և ԲՏՃՄ ուղղություններով **մասնագիտությունների ցանկը** սահմանելու լիազորությունը վերապահված է Կառավարությանը, ինչն անմիջականորեն բխում է նախագծի ընդունման լիազորող նորմից՝ «Զինվորական ծառայության և զինծառայողի կարգավիճակի մասին» օրենքի 22-րդ հոդվածի 7-րդ մասից: Ուստի, Կառավարության կողմից պետք է սահմանվի ոչ թե համապատասխան ցանկի՝ այլ մարմինների մասնակցությամբ ձևավորման ընթացակարգը, այլ հենց ցանկը:  | **Ընդունվել է** |
| 2. Նախագծով առաջարկվող կարգավորումներից ստացվում է, որ համապատասխան պայման նախատեսված է միայն ասպիրանտների համար, այնինչ բակալավրում և մագիստրատուրայում ուսանող քաղաքացիների առնչությամբ բացակայում են պետության համար կարևոր ոլորտներում գիտելիքների ներդրումն ապահովող պայմանները, ինչն էլ խաթարում է տարկետում տրամադրելու նպատակների տրամաբանական ամբողջականությունն ու ստացված արդյունքների շարունակականությունը: Միևնույն ժամանակ, նախագծի ընդունման լիազորող նորմից ուղղակիորեն բխում է, որ պետք է սահմանվեն պարտադիր զինվորական ծառայության զորակոչից տարկետում տրամադրելու կարգը **և պայմանները:**  | **Ընդունվել է**Նախագծում կատարվել են համապատասխան փոփոխություն, և ավելացել է նոր 20-րդ կետով, որով որպես պայման է սահմանված, որ նախատեսված տարկետման նոր հիմքով տարկետում ստացած քաղաքացիները չեն կարող այլևս հավակնել ՀՀ կառավարության 2018 թվականի ապրիլի 12-ի N 451-Ն որոշմամբ սահմանված կարգով տարկետման իրավունքի: Նման պայման սահմանելու համար հիմք է հանդիսանում այն հանգամանքը, որ «Զինվորական ծառայության և զինծառայողի կարգավիճակի մասին» օրենքի 22-րդ հոդվածի 7-րդ մասի ընդունման հիմնավորման հիմքում ընկած էր ոչ միայն պետության համար առաջնահերթ և կարևորություն ներկայացնող մասնագիտություններով կադրերի պատրաստման խնդիրը, այլ նաև ՀՀ զինված ուժերում կրթված զորակոչիկներ ունենալու հանգամանքը: Նշված իրավակարգավորման շնորհիվ նոր համակարգով տարկետումը կդառնա նպատակային և քաղաքացին որը կստանա տարկետում կամ համապատասխան կրթական աստիճանով ուսուցումը ավարտելուց հետո կզորակոչվի և որպես կրթված շրջանավարտ կծառայի ՀՀ զինված ուժերում, կամ սահմանված կարգով և պայմաններով կստանա տարկետում հաջորդ կրթական աստիճանի համար և ասպիրանտուրան ավարտելուց հետո կաշխատի համապատասխան վայրում՝ պայմանագրով սահմանված կարգով: Նշված իրավակարգավորումով ստացվում է որ բակալավրի և մագիստրատուրայի հիմքով տարկետում ունեցող քաղաքացիները կամ պետք ավարտեն ասպիրանտուրան և թեկնածուական ատենախոսությունը պաշտպանելուց հետո աշխատեն համապատասխան կազմակերպությունում, իսկ եթե ոչ, ապա պետք է սահմանված կարգով ծառայեն ՀՀ զինված ուժերում:  |
|  3. Նախագծով առաջարկվող կարգավորումներին զուգահեռ Կառավարության 2018 թվականի ապրիլի 12-ի N 451-Ն որոշմամբ նախատեսված տարկետման հիմքերի պահպանման, ինչպես նաև սույն նախագծի շահառուների մասով այդ հիմքերով տարկետման հավակնելու արգելքի բացակայության պայմաններում, մեր գնահատմամբ, հնարավոր չի լինելու ամբողջ ծավալով հասնել նախագծով հետապնդվող նպատակին:  | **Ընդունվել է** |
| 4. Հավելվածի 10-րդ կետի 4-րդ ենթակետի համաձայն՝ պայմանագրում նախատեսված ժամկետում քաղաքացու կողմից հրաժարագինը չվճարվելու դեպքում դրա բռնագանձումն իրականացվում է դատական կարգով՝ տարկետման հայտ և երաշխավորագիր ներկայացված կազմակերպության կողմից:  Նախ, հարկ է նկատել, որ **պետական բյուջեից** վճարվող ուսման վարձի հանրագումարի կրկնապատիկը բռնագանձելու պահանջ ներկայացնելը **մասնավոր** սուբյեկտին վերապահելը, մեր գնահատմամբ, արդյունավետ կառուցակարգ չէ պետության կողմից կատարված ծախսերի «վերականգնումն» ապահովելու տեսանկյունից: Բացի այդ, առաջարկվող կարգավորումը հակադրվում է Սահմանադրության 39-րդ հոդվածի 1-ին մասի 2-րդ նախադասությանը (համակցված 74-րդ հոդվածի հետ):  | **Ընդունվել է** |
| 5. Նախագծի 2-րդ հավելվածով սահմանվում է «Պարտադիր զինվորական ծառայության զորակոչից տարկետում ստացած ասպիրանտին ուսումնառության ավարտից հետո նշված կազմակերպությունում գիտական, մանկավարժական կամ մասնագիտական աշխատանք կատարելու պարտավորություն ստանձնելու մասին» պայմանագրի (այսուհետ՝ պայմանագիր) օրինակելի ձևը։ Հարկ է նկատել, որ պայմանագրի կողմ հանդիսացող համապատասխան քաղաքացին պարտավորվում է 3 տարվա ընթացքում աշխատանքային հիմունքներով համապատասխան գործունեություն իրականացնել նախապես որոշված կազմակերպությունում, սակայն, օրինակ, կազմակերպության հնարավոր լուծարման պարագայում քննարկվող իրավահարաբերության ընթացքի մասին որևէ անդրադարձ կատարված չէ: | **Ընդունվել է**Նախագիծը լրամշակվել է և լրացվել է նոր 10-րդ կետի 5-րդ ենթակետով, որով կարգավորվում է կազմակերպության լուծարման դեպքում առաջացած իրավահարաբերությունները:  |
| 1. **Վարչապետի աշխատակազմի սոցիալական հարցերի վարչություն**
 | **07.02.2023թ.**  |
| **02/10.36/4361-2023** |
| 1. Նախագծի վերնագիրը և հետագա կարգավորումները չեն համապատասխանում «Զինվորական ծառայության և զինծառայողի կարգավիճակի մասին» օրենքի (այսուհետ՝ օրենք) 22-րդ հոդվածի 7-րդ մասի պահանջին, ըստ որի՝ Կառավարությունը պետք է սահմանի «Պարտադիր զինվորական ծառայության զորակոչից տարկետում տրամադրելու կարգը և պայմանները, ինչպես նաև բուհերի և բնագիտական, տեխնոլոգիական, ճարտարագիտական և մաթեմատիկական (ԲՏՃՄ) ուղղություններով համապատասխան մասնագիտությունների ցանկը...»: Բացակայում է բուհերի և բնագիտական, տեխնոլոգիական, ճարտարագիտական և մաթեմատիկական (ԲՏՃՄ) ուղղություններով համապատասխան մասնագիտությունների ցանկը: Փոխարենն առաջարկվում է սահմանել բուհերի և համապատասխան մասնագիտությունների (կրթական ծրագրերի) ամենամյա ընտրության ընթացակարգ, ինչը ոչ միայն չի բխում օրենքից, այլև անընդունելի է սկզբունքորեն, քանի որ պետության համար առաջնահերթ և կարևորություն ներկայացնող մասնագիտություններն ամենամյա պարբերականությամբ չեն կարող փոփոխվել: Ըստ այդմ, առաջարկում ենք սույն նախագծով սահմանել նաև բուհերի և բնագիտական, տեխնոլոգիական, ճարտարագիտական և մաթեմատիկական (ԲՏՃՄ) ուղղություններով համապատասխան մասնագիտությունների ցանկը (դրանում փոփոխություններ կարող են կատարվել ըստ անհրաժեշտության) և ամենամյա պարբերականություն նախատեսել միայն Կառավարության որոշմամբ սույն կարգի շրջանակներում տրամադրվելիք տարկետումների համար:
 | **Ընդունվել է** |
| 2. Հասկանալի չէ, թե ինչ լիազորող նորմի հիման վրա է նախագծի 2-րդ կետով հաստատվում «Պարտադիր զինվորական ծառայության զորակոչից տարկետում ստացած ասպիրանտին ուսումնառության ավարտից հետո նշված կազմակերպությունում գիտական, մանկավարժական կամ մասնագիտական աշխատանք կատարելու պարտավորություն ստանձնելու մասին» պայմանագրի օրինակելի ձևը: Կարծում ենք, որ այն կարող էր ներառվել նախագծով սահմանվող կարգի մեջ՝ որպես դրա մաս: | **Ընդունվել է** |
| * 1. 1-ին կետում խմբագրման ենթակա է «համապատասխան բուհերի ուսուցմամբ սովորող» ձևակերպումը.
	2. 3-րդ և 4-րդ կետերում հասկանալի չէ, թե որոնք են «ոչ պետական կազմակերպությունները», ում առաջարկվում է նախարարություն ներկայացնել ԲՏՃՄ մասնագիտությունների ցանկը.
	3. 4-րդ կետի 3-5-րդ ենթակետերը ենթակա են միավորման, քանի որ վերաբերում են ներկայացվելիք առաջարկները հիմնավորելուն.
	4. 5-րդ ենթակետում «տարկետումը վերջանալուց» բառերն անհրաժեշտ է փոխարինել «տարկետման ավարտից» բառերով.
	5. 5-6-րդ կետերում խախտված է գործողությունների ժամանակագրական հաջորդականությունը. 5-րդ կետում խոսվում է շահագրգիռ մարմիններից ստացված առաջարկներն ամփոփելու և կառավարության որոշման նախագիծը պաշտպանության բնագավառի պետական լիազոր մարմին ներկայացնելու, իսկ 6-րդ կետում՝ ներկայացված առաջարկներն ամփոփելու նպատակով աշխատանքային խումբ ստեղծելու մասին.
	6. 8-րդ կետում պարտադիր զինվորական ծառայության զորակոչից տարկետում ստանալու նպատակով համապատասխան մասնագիտությամբ բուհ ընդունվելու համար բակալավրի կրթական աստիճանով դիմորդների դեպքում սահմանվում է ընդունելության քննությունների հնարավոր առավելագույն միավորի առնվազն 75 տոկոսը հավաքելու պահանջ, սակայն մագիստրատուրայի դիմորդների համար որևէ «ֆիլտր» նախատեսված չէ.
	7. 9-րդ կետում «ըստ հաջորդականությամբ» բառերն անհրաժեշտ է փոխարինել ըստ հաջորդականության» բառերով, իսկ 10-րդ կետում «ներառում» բառից առաջ ավելորդ են «իր մեջ» բառերը, քանի որ ներառումն արդեն իսկ պարունակում է «իր մեջ» բառերի իմաստը.
	8. 12-13-րդ կետերը ենթակա են միավորման.
	9. 13-րդ կետով նախատեսված տեղեկանքը քաղաքացու զինվորական հաշվառումն իրականացրած ստորաբաժանում ներկայացնելու վերաբերյալ կարգավորումն առաջարկում ենք փոխարինել վերոհիշյալ տեղեկանքը բուհի կողմից ԿԳՄՍ նախարարություն ուղարկելու դրույթով՝ դրանից բխող փոփոխություն կատարելով 14-րդ կետում.
	10. 18-րդ կետում հասկանալի չէ «Զինվորական ծառայության և զինծառայողի կարգավիճակի մասին» օրենքի 19-րդ հոդվածի 2-րդ և 3-րդ կետերի համապատասխան զորակոչի ոչ ենթակա քաղաքացիների վերաբերյալ կարգավորում ներառելու տրամաբանությունը:
 | **Ընդունվել է****Ընդունվել է****Ընդունվել է****Ընդունվել է****Ընդունվել է****Ընդունվել է մասմաբ**Նկատի ունենալով 27.02.2023թ. պետաիրավական կոմիտեի նիստի քննարկումները, նախագծում և ընդունելության և հետագա ուսումնառության համար նախատեսված միավորների շեմը հանվել է **Ընդունվել է****Չի ընդունվել** 12-րդ կետով սահմանված է ուսումնառությամն ընթացքում ուսուցման առաջադիմության պայման, իսկ 13-րդ կետով ընթացակարգ՝ սահմանված տեղեկանքները ներկայացնելու վերաբերյալ, հետևաբար դրանք միացման անհրաժեշտություն չունեն**Չի ընդունվել**Պարտադիր զինվորական ծառայության զորակոչից տարկետում ունեցող քաղաքացիների փաստաթղթերի հավաքագրման և հաշվառման գործընթացները իրականացվում է քաղաքացու զինվորական հաշվառումն իրականացրած ստորաբաժանման կողմից և նույն գործառույթը նաև նախարարության համար սահմանել վարչարարության և աշխատանքների կազմակերպման տեսնակյունից արդյունավետ չէ, նկատի ունենալով տարկետում ստացող քաղաքացիների թիվը և այդ տվյալները կենտրոնացված մեկ կառույցի միջոցով հավաքագրելը: **Չի ընդունվել**Նախագծով սահմանված հիմքերով տարկետում ստանալու համար «Զինվորական ծառայության և զինծառայողի կարգավիճակի մասին» օրենքի 19-րդ հոդվածի 2-րդ և 3-րդ կետերի համապատասխան զորակոչի ոչ ենթակա քաղաքացիների վերաբերյալ դիմելու ուղղակի արգելք չսահմանելը տարընկալումների և տարբեր մեկնաբանությունների տեղիք է տալու, որի նպատակով էլ որոշվել է հստակ ամրագրել ներկայացված դրույթը: Համանման մոտեցում է ամրագրված նաև ՀՀ կառավարության 2018 թվականի ապրիլի 12-ի N 451-Ն որոշմամբ:  |
| 4. Նախագծի հիմնավորումը չի համապատասխանում Կառավարության 2021 թվականի փետրվարի 25-ի N 252-Լ որոշմամբ հաստատված՝ Կառավարության աշխատակարգի 20-րդ կետի պահանջին: | **Չի ընդունվել**Նախագծի հիմնավորումը կազմվել է Կառավարության 2021 թվականի փետրվարի 25-ի N 252-Լ որոշմամբ հաստատված՝ Կառավարության աշխատակարգի 20-րդ կետի պահանջների համապատասխան և նշված հիմնավորմամբ նախագիծը շրջանառվել է սահմանված կարգով: |
| 1. **Վարչապետի աշխատակազմի Միջազգային իրավական հարցերով ներկայացուցչի գրասենյակ**
 | **07.02.2023թ.**  |
| **02/10.36/4361-2023** |
| 1.Նախ, խնդրահարույց է այն, որ Նախագծում ընդհանրական ձևակերպումից բացի թվարկված չեն բուհերի և բնագիտական, տեխնոլոգիական, ճարտարագիտական և մաթեմատիկական (ԲՏՃՄ) ուղղություններով կոնկրետ մասնագիտությունները՝ դրանց մասնավորեցման համար սահմանելով ամենամյա ընթացակարգ: Նման պայմաններում հարց է առաջանում՝ արդյոք պետության առաջնահերթությունները ենթակա են փոփոխման յուրաքանչյուր տարի: Բացի այդ, Նախագծի առաջարկվող վերնագրից բխում է, որ Կառավարության որոշմամբ պետք է հաստատվեն պետության համար առաջնահերթ և կարևոր համարվող մասնագիտությունների ցանկը և ոչ թե այդ մասնագիտությունների՝ ամեն տարի ընտրության ընթացակարգը: Միևնույն ժամանակ, Նախագծին կից ներկայացված հիմնավորմամբ անդրադարձ կատարված չէ՝ ինչու են ԲՏՃՄ մասնագիտությունները պետության համար առաջնահերթ և կարևոր: Կարծում ենք, որ *Նախագծի ընդունման նպատակներից (կրթական գործընթացի բարելավումը և բանակը համապատասխան գիտելիքներով զորակոչիկների ապահովումը) ելնելով՝ անհրաժեշտ է լրացուցիչ հիմնավորել հենց այս մասնագիտությունների ընտրության և կարևորության հիմնահարցը*:  | **Ընդունվել է** |
| 2.Նախագծի 1-ին հավելվածի 3-րդ և 4-րդ կետերով նախատեսվում է, որ Կրթության, գիտության, մշակույթի և սպորտի նախարարությունը (այսուհետ՝ Նախարարություն) մինչև 2023 թվականի փետրվարի 20-ը, իսկ այնուհետ յուրաքանչյուր տարվա մինչև սեպտեմբերի 1-ը պետական մարմիններին և ոչ պետական կազմակերպություններին առաջարկում է նախարարություն ներկայացնել համապատասխան ԲՏՃՄ մասնագիտությունների ցանկը, որոնցում սահմանված կարգով ընդունվելը և սովորելը համարվելու է պետության համար առաջնահերթ և կարևոր, որի հիման վրա պետական մարմինները և ոչ պետական կազմակերպությունները, առաջարկը ստանալուց հետո 15 աշխատանքային օրվա ընթացքում նախարարություն են ներկայացնում համապատասխան առաջարկ (…): Առաջարկվող կարգավորման մեջ օգտագործված «պետական մարմիններին և ոչ պետական կազմակերպություններին» ձևակերպումը կարող է խնդրահարույց լինել իրավական որոշակիության տեսանկյունից: Մասնավորապես, Նախագծի այլ հոդվածների համակցված մեկնաբանությունը չի բացահայտում՝ որոնք կարող են համարվել իրավասու «պետական մարմիններ և ոչ պետական կազմակերպություններ»: | **Ընդունվել է** |
| 3. Նախագծի Հավելված 1-ի 5-րդ և 6-րդ կետերի հերթականությունը անհրաժեշտ է փոխել՝ ըստ ժամանակագրության գործողությունները կատարելու նպատակով: | **Ընդունվել է** |
| 4.Նախագծի Հավելված 1-ի 8-րդ կետում խոսվում է այն մասին, որ բակալավրի կրթական աստիճանով դիմորդները պետք է հավաքեն ընդունելության քննությունների հնարավոր առավելագույն միավորի առնվազն 75 տոկոսը, այնինչ անդրադարձ կատարված չէ մագիստրատուրայի և ասպիրանտուրայի կրթական աստիճանների դեպքում առավելագույն միավորների խնդրին: | **Ընդունվել է մասմաբ**Նկատի ունենալով 27.02.2023թ. պետաիրավական կոմիտեի նիստի քննարկումները, նախագծում և ընդունելության և հետագա ուսումնառության համար նախատեսված միավորների շեմը հանվել է |
| 5.Նախագծի Հավելված 2-ի 3.1-ը սահմանում է, որ Կազմակերպության կողմից սույն պայմանագրով նախատեսված պարտավորությունները խախտելու դեպքում քաղաքացին իրավունք ունի իր խախտված իրավունքներն օրենքով սահմանված կարգով բողոքարկելու դատական կարգով: Ինչպես տեսնում ենք, խախտված իրավունքների վերականգնման հնարավորություն դատական կարգով տրված է բացառապես քաղաքացուն, ինչը դատական պաշտպանության հնարավորության, կողմերի իրավունքների հավասարության սկզբունքների խախտում այնքանով, որքանով կանխատեսելիության սկզբունքի ապահովման նպատակով Կազմակերպության համար ևս պետք է ամրագրվի դատական պաշտպանության իրավունքը:  | **Ընդունվել է** |